૨ સફરજન છોલીને છીણી લો. એમાં પનીર, મેંદો, મિલ્ક પાઉડર અને બેકિંગ પાઉડર નાખી બરાબર હલાવો અને લોટની જેમ ભેગા કરો. હવે તેમાંથી નાની પેટીસ વાળી આછા બદામી રંગની તળી લો. દૂધ ઉકાળીને અડધું કરી નાખો. તેમાં ખાંડ અને એલચીનો ભૂકો નાખો. એક સફરજનનાં પાતળાં ગોળ પતીકાં કાપો. કડાઈમાં થોડી ખાંડ અને સફરજનનાં પતીકાં નાખી પાંચ મિનિટ ચડવા દો. એક પ્લેટમાં સફરજનના ટુકડા પાથરી એની પર રસમલાઈ નાખો, હવે એની પર ઉકાળેલું ગરમ ગરમ દૂધ રેડો. પિસ્તાના ટુકડાથી સજાવો અને ઠંડી રસમલાઈ પીરસો.